***Авторы Ниязбекова Женискуль Байдильдаевна***

***Арнаулы әлеуметтік қызметтер көрсету балалар орталығы КММ дефектолог-мұғалімі***

***Математика***

***Сабақтың тақырыбы:***Ондықтар (толық ондықтар)
***Сабақтың мақсаты****:*Қызмет алушыларға ондық туралы түсінік беру, меңгерту.

***Міндеттері:***

***1.Білімділік:*** Сандардың қатарын ажырата білу, ауызша есептеуге дағдыларын дамыту. Толық ондықпен санауды үйрету,

 ***2.Түзете-дамытушылық:***Дидактикалық құралдарды пайдаланып балалардың ойлау, есте сақтау, танымдық қабілеттерін дамыту, сөздік қорларын молайту, қызығушылығын, белсенділігін дамыту, көркем жазуға баулу. Жаттығуларды орындату арқылы қол моторикасын дамыту.

***3.Тәрбиелік*:** Балаларды әдептілікке, ұқыптылыққа, батырлыққа, адалдыққа тәрбиелеу.

***Сабақтың түрі*:** «Ертегілер еліне» саяхат сабақ.

***Сабақтың әдісі:*** түсіндіру, жазу, сұрақ-жауап, топпен жұмыс, Раунд-Робин әдісін, М. Монтессори әдістерінің элементтерін пайдалану.
***Сабақтың көрнекілігі:***  суреттер,

***Құрал-жабдықтар***: интерактивті тақта, слайд.

***Сабақтың барысы:***

***I. Ұйымдастыру кезеңі****:*Балалардың ынта зейінін. назарын сабаққа аудару.

***Психологиялық  дайындық.***

***Сабақтың ұраны:***

Математика сабағын,

Жақсылап ұғып аламыз.

Сәулесі деп сананың,

Мәнінен ой табамыз.

***ІІІ. Жаңа сабақ:***

* Бүгінгі математика сабағында біз қазақ ертегісіне саяхат жасаймыз. Батырлар туралы қандай мақалдар білеміз?
* *Батыр туса – ел ырысы,*

*Жаңбыр жауса – жер ырысы.*

* *Ердің көркі - елімен,*

*Отан көркі – жерімен.*

* Сонымен бұл мақалдар кім туралы айтылған дедік?
* Батырлар туралы.
* Балалар, біз Ер Төстік батыр көмектесеміз. Ел қорғаған батырдың жолында өз жерін қорғау үшін көптеген кедергілер кездеседі. Оның туған жеріне Дәу, Айдаһар, Мыстан кемпір келіп халқының берекесін алғаннан кейін, елін қорғау үшін Ер Төстік оларға қарсы жорыққа шығыпты.
* Қане, балалар, Ер Төстіктің жауларың жеңуіне көмектесеміз бе?
* Ер Төстік батыр тау асып, су асып келе жатса бір Дәуге кезігеді. Дәу Ер Төстікті жеп қойғысы келіп тұр. Қане, балалар, Оның тапсырмалары бар соны орындасақ Ер Төстікке көмектескен боламыз. ***Тапсырма. Сұрақ-жауап:***
* Қандай сандар бір таңбалы сандар деп аталады? Мысал келтіріңдер. 1 2 3 4 5 6 7 8 9 - бір таңбалы натурал сандар.
* Екі таңбалы сан дегеніміз қандай сан?
* 10 – екі таңбалы натурал сан
* Міне, балалар, Ер Төстік батырды Дәуден құтқардық. Дәу жеңіліп, Ер Төстікке жол берді. Білімді балалардан Дәу де қорқады екен.

 Дәуді жеңіп келе жатса Ер Төстік батыр жолда Мыстанға жолығыпты. Мыстан кемпір Ер Төстікті ұстап алып, жібермей тұр. Егер біз тапсырманы орындасақ, Мыстан Ер Төстікті жібереді. ***Тапсырма:*** Мыстан кемпір өзіне үй салайын деп жатыр екен ол үшін қандай құрылыс материалдары қажет балалар?

* Құрал-саймандар, ағаш, шеге.
* Ал, шеге көп мөлшерде қажет екен, соны мыстан санай алмай тұр екен.. Қанша шеге екенің біз қазір санап көмектесеміз.

**І І І І І І І І І *-*** 9 таяқшағатағы 1 таяқша қоссақ, 10 таяқша болады. Бумада 10 таяқша, ондықты білдіреді.

* Қане, балалар, бізде санайық.(Қызмет алушылар он таяқшадан алып, оны кеңсе резеңке баулармен бумалайды).
* Енді ондықтармен санаймыз.

1 ондық – он - 10

2 ондық – жиырма - 20

3 ондық – отыз - 30

4 ондық – қырық - 40

5 ондық – елу - 50

6 ондық – алпыс - 60

7 ондық – жетпіс - 70

8 ондық – сексен - 80

9 ондық – тоқсан - 90

10 ондық – жүз - 100

(Тақтаға жазу)

Бұл сандарды - дөңгелек ондықтар деп айтамыз, өйткені олар нөлмен аяқталып тұр.

Тағы бір атап шығайық: 10, 20, 30, 40, 50, 60, 70, 80, 90, 100

* 100 санының басқа сандардан ерекшелігі қандай?
* Жарайсыңдар, балалар. Сонымен, Мыстанға үй салуға 100 шеге қажет екен. Ер Төстік бізге риза болып әрі қарай жолға шықты. Өзен асып, көл асып ол Айдаһарға кезікті. Ол аузынан жалын шашып Ер Төстікті күйдіріп жібермекші. Қане, балалар, Ер Төстікті құтқарайық. Ол үшін мына тапсырманы орындауымыз керек.

***Тапсырма:*** «+» және «-» таңбаларын қойып шық

 **4 \* 3 = 7 8 \* 2 = 6**

 **2 \* 5 = 7 5 \* 3 = 8**

 **1 \* 7 = 8 8 \* 3 = 5**

1. **\* 1 = 7 7 \* 2 = 5**
* Біз Ер Төстікпен бірігіп Айдаһарды да жеңдік.
* Ал, балалар, Ер Төстікке әрі қарай көмектесу үшін біліммен қатар күште жинап алайық.

***Сергіту сәті***

Жаттап ертек, мол аңыз,

Өсіп, өніп толамыз.

Алатаудай айбынды ,

Ел қорғаны боламыз. (дене қимылыдарын көрсету)

Ер Төстік әрі қарай сапар шекті.Әбден шөлдеп келе жатқанда алдынан бір құдық кездеседі. Ол құдықтан су ішейін десе, су бермейді. Ол үшін біз келесі тапсырманы орындауымыз керек.

***Тапсырма:*** Дөңгелек сандар жазылған парақшаларды өсу ретімен реттеп қойып атап шығу.

* Балалар, Ер Төстік шөлін қандырып жауларды жеңіп, одан әрі қарай өз еліне, жеріне жету үшін жүйрік атқа кезікті. Аттың да тапсырмасы бар екен. Сол тапсырманы орындасақ, ат Ер Төстікті міңгізіп туған жеріне апарып тастайды екен.

***Тапсырма:*** Есеп

1. Әкем екі ондық шеге сатып алды. Ол барлығы неше шеге сатып алды?
2. Бауда бір ағашта 5 алма, екінші ағашта 2 алма бар. Барлығы неше алма бар?

Шарты:

І ағашта – 5 алма

ІІ ағашта – 2 алма

Барлығы - ?

Шешуі: 5 + 2 = 7

Жауабы: Барлығы 7 алма бар.

* Сонымен, балалар, Ер Төстік жауларын жеңіп, еліне аман-есен оралды. Біздің білімімізге риза болды. Менің де білімім көтеріліп қалды, ұмытып қалмас үшін тағы бір қайталап шығыңдар дейді.

***Қорытынды:*** Сұрақ-жауап:

1. Бір таңбалы натурал сандар қатарын ата.

2. Екі таңбалы натурал санды ата.

3. 1 ондықта қанша бірлік бар?

4. Ондықтармен сана

***Күтілетін нәтиже:***

1. ***Ондық сандарды меңгерту.***
2. ***Ажырата білу.***
3. ***Санай білу.***